CELEX: C2007/199/79
Language: el
Date: 2007-08-25 00:00:00
Title: Υπόθεση T-223/07 P: Αναίρεση που άσκησε στις 27 Ιουνίου 2007 ο Michel Thierry κατά της διατάξεως που εξέδωσε το Δικαστήριο Δημόσιας Διοίκησης στις 16 Απριλίου 2007 στην υπόθεση F-82/05, Thierry κατά Επιτροπής

25.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/42
            
         Αναίρεση που άσκησε στις 27 Ιουνίου 2007 ο Michel Thierry κατά της διατάξεως που εξέδωσε το Δικαστήριο Δημόσιας Διοίκησης στις 16 Απριλίου 2007 στην υπόθεση F-82/05, Thierry κατά Επιτροπής
   (Υπόθεση T-223/07 P)
   (2007/C 199/79)
   Γλώσσα διαδικασίας: η γαλλική
   Διάδικοι
   
      Αναιρεσείων: Michel Thierry (Howald, Λουξεμβούργο) (εκπρόσωπος: F. Fabretti, δικηγόρος)
   
      Αντίδικος κατ' αναίρεση: Επιτροπή των Ευρωπαϊκών Κοινοτήτων
   Αιτήματα του αναιρεσείοντος
   Ο αναιρεσείων ζητεί από το Πρωτοδικείο:
   
               —
            
            
               να αναιρέσει την απόφαση του Δικαστηρίου Δημόσιας Διοίκησης της 16ης Απριλίου 2007 στην υπόθεση F-82/05, η οποία κοινοποιήθηκε στον αναιρεσείοντα στις 17 Απριλίου 2007,
            
         
               —
            
            
               να δεχθεί τα αιτήματα που είχε υποβάλει πρωτοδίκως ο αναιρεσείων και, συνεπώς, να κρίνει ως παραδεκτή και βάσιμη την προσφυγή του στην υπόθεση F-82/05,
            
         
               —
            
            
               επικουρικώς να αναπέμψει την υπόθεση στο Δικαστήριο Δημόσιας Διοίκησης,
            
         
               —
            
            
               να αποφανθεί επί των δικαστικών εξόδων και των συναφών δαπανών και αμοιβών και να υποχρεώσει την Επιτροπή να τα καταβάλει.
            
         Λόγοι αναιρέσεως και κύρια επιχειρήματα
   Με την αίτηση αναιρέσεως, ο αναιρεσείων ζητεί την αναίρεση της αποφάσεως του Δικαστηρίου Δημόσιας Διοίκησης, με την οποία απορρίφθηκε εν μέρει ως προδήλως απαράδεκτη και εν μέρει ως προδήλως αβάσιμη η προσφυγή του με αντικείμενο την ακύρωση του καταλόγου των υπαλλήλων που προήχθησαν κατά τις προαγωγές του 2004, κατά το μέρος που ο κατάλογος αυτός δεν περιλαμβάνει το όνομά του.
   Ο λόγος που προβάλλει ο αναιρεσείων προς στήριξη της αιτήσεως αναιρέσεως αντλείται από πλάνη κατά την ερμηνεία και την εκτίμηση των πραγματικών περιστατικών, συνέπεια της οποίας ήταν να υποπέσει το Πρωτοδικείο σε διαδικαστική πλημμέλεια και νομική πλάνη, διότι δεν έκανε δεκτό το αίτημα που υπέβαλε πρωτοδίκως με το υπόμνημά απαντήσεως ο αναιρεσείων να εξεταστεί ως μάρτυρας ένας συνάδελφός του.